**TAFLEN CRYNHOI PENDERFYNIAD**

**Diben:** Penderfyniad y Comisiynydd – Cyf. DLl 189

**Amseru:** Brys

**Teitl: Estyn cytundeb Goleudy (trosedd ac ymddygiad gwrthgymdeithasol) Tymor 3**

**Categori Penderfyniad / Effaith Maes Busnes: Comisiynu**

**Crynodeb Gweithredol:**

Ym mis Ebrill 2017, rhoddodd Comisiynydd yr Heddlu a Throseddu gytundeb i Heddlu Dyfed-Powys ar gyfer cyflwyno’r gwasanaeth cyfeirio dioddefwyr yn fewnol (cofnod penderfyniad DLl013). Rhedodd y cytundeb hwn am gyfnod cychwynnol o 3 blynedd, gyda 2 opsiwn i estyn am 12 mis pellach yr un. Ers hynny, mae’r gwasanaeth wedi’i wella gyda darpariaeth gwasanaethau ychwanegol ar gyfer cefnogi, cyfeirio a lleihau ymddygiad gwrthgymdeithasol.

Galwodd CHTh ar y cyfnod estyniad cyntaf ar gyfer y gwasanaeth cyfeirio dioddefwyr, gan ddod â’r dyddiad dod i ben yn unol â’r cytundeb cysylltiedig ar gyfer cymorth ymddygiad gwrthgymdeithasol (DLl131). Yn wreiddiol, roedd hyn yn caniatáu ar gyfer diogelu’r gwasanaeth ar gyfer dioddefwyr i mewn i’r tymor CHTh newydd, a oedd fod cychwyn ym mis Mai 2020. Oherwydd effaith y pandemig COVID-19, mae’r etholiadau ar gyfer CHTh wedi’u gohirio, a bydd y tymor CHTh newydd nawr yn cychwyn ym mis Mai 2021. Gan hynny, cynigir galw ar yr ail gyfnod estyniad, gan symud y dyddiad dod i ben i 31 Mawrth 2022. Hefyd, cynigir defnyddio cyfnod estyn cyntaf y cytundeb ymddygiad gwrthgymdeithasol a aliniwyd â Goleudy er mwyn sicrhau parhad gwasanaeth ar gyfer pob dioddefydd trosedd ac ymddygiad gwrthgymdeithasol. Gan hynny, bydd y dyddiadau dod i ben ar gyfer y ddau gytundeb yn cael eu diwygio i 31 Mawrth 2022.

Mae adolygiad annibynnol diweddar o wasanaeth dioddefwyr Goleudy, ynghyd â Phrosiect Gweithredu Dioddefwyr Heddlu Dyfed-Powys, wedi arwain at nifer o argymhellion sydd wedi cyrraedd gwahanol gamau yn y broses weithredu. Mae’r cynllun gweithredu hwn yn mynd i’r afael â’r prif bryderon a gofynion a amlinellwyd fel amod o’r cyfnod estyniad blaenorol. Mae hyn yn cynnwys cyhoeddi cydsyniad dioddefwyr a darpariaeth gwybodaeth rheoli perfformiad gadarn. Bydd Cyd-fwrdd Dioddefwyr a Thystion Heddlu Dyfed-Powys a’r BCTLl yn goruchwylio’r cynllun gweithredu ar gyfer rhain.

Ar ddechrau Tymor 3, rhoddir papur dewisiadau i’r CHTh ar gyfer parhad tymor hirach y gwasanaethau hyn.

**Comisiynydd Heddlu a Throseddu Dyfed-Powys**

Cadarnhaf fy mod wedi ystyried a oes gennyf unrhyw ddiddordeb personol neu sy'n rhagfarnu yn y mater hwn a fy mod wedi gwneud y penderfyniad arfaethedig yn unol ag Egwyddorion Nolan ar gyfer Ymddygiad mewn Bywyd Cyhoeddus.

Rwy’n cymeradwyo’r cais uchod.

**Argymhelliad:**

Bod CHTh yn cymeradwyo estyn cytundebau ymddygiad gwrthgymdeithasol a throsedd Goleudy am 12 mis, gan ddwyn y dyddiadau gorffen i 31/3/2022.

**Llofnod:**  **Dyddiad:7/12/2020**

**Signature:**  **Date: 7/12/2020**